CELEX: 62005CO0340
Language: sk
Date: 2006-09-28 00:00:00
Title: Uznesenie Súdneho dvora (tretia komora) z 28. septembra 2006. # Trestné konanie proti Stefan Kremer. # Návrh na začatie prejudiciálneho konania Oberlandesgericht München - Nemecko. # Článok 104 ods. 3 prvý pododsek rokovacieho poriadku - Smernica 91/439/EHS - Vzájomné uznávanie vodičských preukazov - Odňatie vodičského preukazu v prvom členskom štáte - Vydanie vodičského preukazu v druhom členskom štáte - Odmietnutie uznať vodičské oprávnenie v prvom členskom štáte - Požiadavka splnenia vnútroštátnych podmienok pre získanie nového vodičského preukazu po jeho odňatí. # Vec C-340/05.

Uznesenie Súdneho dvora (tretia komora) z 28. septembra 2006 – Trestné konanie/Stefan Kremer
      (vec C‑340/05)
      „Článok 104 ods. 3 prvý pododsek rokovacieho poriadku – Smernica 91/439/EHS – Vzájomné uznávanie vodičských preukazov – Odňatie vodičského preukazu v prvom členskom štáte – Vydanie vodičského preukazu v druhom členskom štáte – Odmietnutie uznať vodičské oprávnenie v prvom členskom štáte – Požiadavka splnenia vnútroštátnych podmienok na získanie nového vodičského preukazu po jeho odňatí“
      Voľný pohyb osôb – Sloboda usadiť sa – Vodičské preukazy – Smernica 91/439 (Smernica Rady 91/439, článok 1 ods. 2 a článok 8 ods. 2 a 4) (pozri bod 38 a výrok)
      Predmet
      
         
               Návrh na začatie prejudiciálneho konania – Oberlandesgericht München – Výklad článku 1 ods. 2 a článku 8 ods. 2 a 4 smernice
                  Rady 91/439/EHS z 29. júla 1991 o vodičských preukazoch (Ú. v. ES L 237, s. 1; Mim. vyd. 07/001, s. 317) – Odmietnutie uznať
                  platnosť vodičského preukazu, ktorý držiteľovi, ktorému bol pre opakované porušenia zákona o cestnej premávke bez časového
                  obmedzenia odobratý vnútroštátny vodičský preukaz, vydal iný členský štát – Povinnosť vopred preukázať spôsobilosť viesť motorové
                  vozidlo lekárskym a psychologickým posudkom
               
            Výrok
      Článok 1 ods. 2 v spojení s článkom 8 ods. 2 a 4 smernice Rady 91/439/EHS z 29. júla 1991 o vodičských preukazoch, zmenenej
         a doplnenej smernicou Rady 97/26/ES z 2. júna 1997, odporujú tomu, aby členský štát odmietol uznať na svojom území vodičské
         oprávnenie vyplývajúce z vodičského preukazu vydaného v inom členskom štáte, a teda platnosť tohto preukazu, kým majiteľ uvedeného
         preukazu, ktorému bol predchádzajúci vodičský preukaz na území prvého členského štátu odňatý opatrením bez uvedenia dočasného
         zákazu získania nového preukazu, nesplnil podmienky predpísané právnymi predpismi tohto prvého štátu na vydanie nového vodičského
         preukazu po jeho odňatí vrátane skúšky spôsobilosti na konanie osvedčujúce, že dôvody uvedeného odňatia už neexistujú.